Qorao‘zak va Chimboy tumanlari IIB boshliqlari o‘rin almashdi

Ichki ishlar vazirining shaxsiy tarkib bo‘yicha buyrug‘i bilan lavozim tayinlovlari amalga oshirildi, deb xabar bermoqda IIV matbuot xizmati.
Unga ko‘ra, podpolkovnik Beknazar Shaxanov Qoraqalpog‘iston Respublikasi IIV Qorao‘zak tumani IIB boshlig‘i lavozimiga tayinlandi. Tayinlovga qadar u Qoraqalpog‘iston Respublikasi IIV Chimboy tumani IIB boshlig‘i lavozimida faoliyat yuritgan.

Podpolkovnik Sabit Utambetov Qoraqalpog‘iston Respublikasi IIV Chimboy tumani IIB boshlig‘i lavozimiga tayinlandi. Bunga qadar Qoraqalpog‘iston Respublikasi IIV Qorao‘zak tumani IIB boshlig‘i bo‘lgan.

Podpolkovnik Umidjon Mavlonov Sirdaryo viloyati IIB boshlig‘ining jamoat tartibini saqlash bo‘yicha o‘rinbosari lavozimiga tayinlandi. Tayinlovga qadar Umidjon Mavlonov Sirdaryo viloyati IIB Patrul-post xizmati va jamoat tartibini saqlash boshqarmasi boshlig‘i lavozimida ishlagan.

Avvalroq Buxoro, Navoiy va Sirdaryo viloyatiga tergov boshqarma boshliqlari tayinlangani xabar berilgan edi.